CELEX: 62007CA0078
Language: hu
Date: 2008-03-13 00:00:00
Title: C-78/07. sz. ügy: A Bíróság (hetedik tanács) 2008. március 13-i ítélete (a Consiglio di Giustizia Amministrativa per la Regione siciliana – Olaszország előzetes döntéshozatal iránti kérelme) – Ispettorato Provinciale dell'Agricoltura di Enna, Assessorato all'agricoltura e foreste della regione Sicilia, Regione Sicilia kontra Domenico Valvo (Mezőgazdaság – 2328/91/EGK rendelet és 950/97/EK rendelet – A 17. és a 18. cikk – Állandó jellegű természeti hátrányok után járó kompenzációs támogatás – Öregségi nyugellátásra jogosult mezőgazdasági termelők – Kompenzációs támogatásra való jogosultság – Korlátok)

9.5.2008   
            
            
               HU
            
            
               Az Európai Unió Hivatalos Lapja
            
            
               C 116/7
            
         A Bíróság (hetedik tanács) 2008. március 13-i ítélete (a Consiglio di Giustizia Amministrativa per la Regione siciliana – Olaszország előzetes döntéshozatal iránti kérelme) – Ispettorato Provinciale dell'Agricoltura di Enna, Assessorato all'agricoltura e foreste della regione Sicilia, Regione Sicilia kontra Domenico Valvo
   (C-78/07. sz. ügy) (1)
   
   (Mezőgazdaság - 2328/91/EGK rendelet és 950/97/EK rendelet - A 17. és a 18. cikk - Állandó jellegű természeti hátrányok után járó kompenzációs támogatás - Öregségi nyugellátásra jogosult mezőgazdasági termelők - Kompenzációs támogatásra való jogosultság - Korlátok)
   (2008/C 116/12)
   Az eljárás nyelve: olasz
   A kérdést előterjesztő bíróság
   Consiglio di Giustizia Amministrativa per la Regione siciliana
   Az alapeljárás felei
   
      Felperesek: Ispettorato Provinciale dell'Agricoltura di Enna, Assessorato all'agricoltura e foreste della regione Sicilia, Regione Sicilia
   
      Alperes: Domenico Valvo
   Tárgy
   Előzetes döntéshozatal iránti kérelem – Consiglio di Giustizia Amministrativa per la Regione siciliana – Az agrárstruktúrák hatékonyságának javításáról szóló, 1997. május 20-i 950/97/EK tanácsi rendelet értelmezése – Az állandó jellegű természeti hátrányok kompenzációs támogatását öregségi nyugellátásban részesülő mezőgazdasági termelőktől megtagadó nemzeti szabályozás
   Rendelkező rész
   Az agrárstruktúrák hatékonyságának javításáról szóló, 1997. május 20-i 950/97/EK tanácsi rendelet 17. és 18. cikke lehetőséget biztosít a tagállamok számára, hogy kompenzációs támogatást nyújtsanak az olyan mezőgazdasági vállalkozó számára, aki az e két cikkben felsorolt feltételeket teljesíti. Mindazonáltal e cikkekkel nem ellentétes, ha valamely tagállam e támogatás folyósítását kizárja olyan vállalkozó tekintetében, aki nyugellátásban, és különösen öregségi nyugellátásban részesül.
   
      (1)  HL C 117., 2007.5.26.